Държавен вестник, бр. 45, 2010 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  45
(5) При неотстраняване на нередовностите 
в срока по ал. 4 заявлението заедно с прило­
женията към него се връщат на кандидата.
(6) Попълненият формуляр на заявление се 
предоставя на електронен носител.
(7) Всички приети заявления за финансиране 
получават идентификационен номер с отбеляз­
ване на датата и часа на подаване.
Чл. 14. (1) Оценяването на заявленията за 
финансиране се извършва от петчленна коми­
сия, определена със заповед на министъра на 
правосъдието.
(2) Председател на комисията е заместник-
министър на правосъдието, а членове – по 
един представител на Министерството на пра­
восъдието, на Министерството на финансите, 
на Министерството на труда и социалната 
политика и на Министерството на вътрешните 
работи.
Чл. 15. (1) Комисията провежда заседание 
за оценяване на проектите в 14-дневен срок от 
изтичането на срока за подаване на заявленията.
(2) Решението на комисията се мотивира и 
се оформя в протокол, който съдържа:
1. проектите, получили одобрение; 
2. проектите, за които се отказва финан­
сиране.
(3) Решението се взема с мнозинство от 2/3 
от състава на комисията.
(4) За проведеното заседание се води про­
токол от секретар, определен със заповедта 
по чл. 14, ал. 1. Протоколът се подписва от 
председателя и от секретаря на комисията и 
се съхранява в срок 3 години от провеждането 
на заседанието.
Чл. 16. (1) Комисията оценява и класира 
проектите при спазване на следните критерии:
1. съответствие на проекта с предварително 
обявените условия;
2. работен капацитет и квалификация на 
кадрите;
3. финансова стабилност и ефективност на 
разходите;
4. въздействие на предлагания проект върху 
целевите групи;
5. устойчивост на резултатите;
6. предишен опит в дейността и информация 
за сътрудничество на кандидата с институции, 
пряко ангажирани с превенция на домашното 
насилие и защита на пострадалите лица; 
7. тригодишен предишен опит при канди­
датстване по проекти за предоставяне помощ 
на пострадали лица и на извършители на до­
машно насилие.
(2) Проектите имат продължителност до 12 
месеца от датата на подписване на договора 
за финансиране.
Чл. 17. Не се допускат до участие в конкурса 
кандидати: 
1. обявени в несъстоятелност или в проце­
дура по ликвидация;
2. представляващите лица на които са 
осъждани за умишлено престъпление от общ 
характер, независимо от реабилитацията, или са 
привлечени като обвиняеми, или са подсъдими 
за умишлено престъпление от общ характер;
3. предложили проекти, които следва да 
бъдат финансирани на друго основание със 
средства от държавния бюджет или от бюдже­
тите на общините;
4. които имат прекратени договори от пред­
ходно финансиране на основание чл. 23.
Чл. 18. (1) При несъответствие на проекта с 
критериите по чл. 16 се отказва финансиране. 
(2) При отказ по ал. 1 кандидатът има право 
да кандидатства отново за същите дейности 
при следващ конкурс по реда на правилника.
Чл. 19. (1) Министърът на правосъдието 
издава заповед за одобрените проекти и за 
отказите за финансиране в 7-дневен срок от 
решението на комисията. 
(2) Кандидатите се уведомяват в 3-дневен 
срок за издаването на заповедта по ал. 1.
(3) В срок до 14 работни дни от получаване 
на уведомлението по ал. 1 одобрените кандидати 
сключват договор за финансиране с министъра 
на правосъдието.
(4) В срока по ал. 3 кандидатът представя 
удостоверение от Националната агенция по при­
ходите, удостоверяващо липсата на неизпълнени 
задължения – осигурителни вноски и данъци, 
в оригинал или нотариално заверено копие.
(5) Заповедта по ал. 1 може да се обжалва по 
реда на Административнопроцесуалния кодекс. 
Раздел ІІ
Контрол върху изпълнението на финансира­
ните проекти
Чл. 20. (1) Юридическите лица, които из­
пълняват програмите и обучението по чл. 6, 
ал. 7 от закона, са длъжни да водят регистър на 
лицата, включени в програмата или обучението.
(2) В регистъра по ал. 1 се включва ин­
формация за:
1. името, постоянния и настоящия адрес, 
телефонния номер и семейното положение на 
лицето; 
2. името, постоянния и настоящия адрес и 
телефонния номер на настойника, попечителя 
или близък роднина на лицето;
3. вида на програмата и основанието за 
включване на лицето в нея;
4. името, адреса и телефонния номер на лич­
ния лекар на лицето, включено в програмата;
5. дата на приемане и на напускане на про­
грамата и график на посещенията.
Чл. 21. (1) Министърът на правосъдието 
осъществява контрол за изпълнението на ус­
ловията по договора за финансиране.
(2) Юридическото лице – страна по договор 
за финансиране по чл. 19, ал. 3, се задължава 
да предоставя всяка поискана информация за 
осъществяването на финансираните дейности.